ג'ואן פלורייט

ג'ואן פלורייט (באנגלית: Joan Plowright; 28 באוקטובר 1929 – 16 בינואר 2025) הייתה שחקנית קולנוע אנגלייה.

במהלך קריירה של שישה עשורים זכתה פלורייט בין היתר בפרס טוני ובשני פרסי גלובוס הזהב (באותה שנה), והייתה מועמדת לפרס אוסקר, פרס אמי ולשני פרסי באפט"א.

ביוגרפיה
ג'ואן פלורייט נולדה בלינקולנשייר שבאנגליה. את הכשרתה בתיאטרון רכשה באולד ויק בלונדון. הופעת הבכורה שלה על הבמה הייתה ב-1951 ובלונדון הופיעה לראשונה ב-1954. ב-1956 הצטרפה לקבוצת התיאטרון "English Stage Company". בקולנוע שיחקה לראשונה ב-1957 בתפקיד קטן בסרטו של ג'ון יוסטון מובי דיק.

בשנת 1958 שיחקה לצד מי שיהיה בעלה, לורנס אוליבייה, במחזה "הבדרן" מאת ג'ון אוסבורן. הם הופיעו יחד גם בגרסה הקולנועית של "הבדרן" ב-1960. עוד הופיעה לצד בעלה בסרט "שלוש אחיות" מ-1970, שאותו אוליבייה גם ביים.

ב-1961 זכתה פלורייט בפרס טוני על הופעתה בברודוויי במחזה "טעם הדבש". בשנות השישים גידלה את משפחתה והופיעה פחות על הבמה. בשנות השבעים חזרה לשחק לצידו של אוליבייה בתיאטרון ובתוכניות טלוויזיה. בקולנוע שיחקה ב-1977 בסרט אקווס בכיכובו של ריצ'רד ברטון. מאז 1982 הופיעה בשורה ארוכה של סרטי קולנוע וטלוויזיה, בהם בלט כשרונה להתאים את המבטא שלה לדמות שהיא מגלמת.

ב-1992 הייתה מועמדת לפרס אוסקר וזכתה בפרס גלובוס הזהב עבור תפקידה בסרט "אפריל הקסום". ב-1993 גילמה בסרט "אחרון גיבורי הפעולה" תפקיד של מורה. עוד הופיעה בסרטו של פרנקו זפירלי "ג'יין אייר" ובסרט "אהבותיו של פיקאסו". ב-1999 שחקה בסרט נוסף של זפירלי "תה עם מוסוליני" לצידן של מגי סמית', ג'ודי דנץ' ושר.

פלורייט נישאה ב-1953 לרוג'ר גייג' ממנו התגרשה ב-1960. שנה אחר כך נישאה ללורנס אוליבייה לאחר שזה התגרש מוויוויאן לי. לזוג נולדו שלושה ילדים, ריצ'רד קר, טמסין-אגנס-מרגרט וג'ולי-קייט. שתי הבנות הן שחקניות. פלורייט הייתה נשואה לאוליבייה עד מותו ממחלת הסרטן ב-1989.

ב-1960 קיבלה את אות Commander of the British Empire, ועם נישואיה ללורנס אוליבייה שהיה בעל תואר אבירות הייתה לליידי אוליבייה. ב-1970 כשקיבל אוליבייה את התואר ברון, קבלה כאשתו את התואר ברונית. ב-2004 קבלה בזכות עצמה את התואר "דיים" (Dame Commander of the British Empire).

פילמוגרפיה חלקית
 שנה שם שם באנגלית תפקיד הערות 1951 Sara Crewe ויני 4 פרקים 1954 Sunday Night Theatre אדריאנה בפרק "קומדיה של טעויות" 1955 מובי דיק Moby Dick—Rehearsed שחקנית צעירה / פיפ סרט לא גמור של אורסון ולס 1956 מובי דיק Moby Dick אשתו של סטרבק ללא קרדיט 1957 Sword of Freedom ליזה ג'וקונדו בפרק "The Woman in the Picture" Time Without Pity אגנס קול 1959 The School for Scandal ליזי טיזל סרט טלוויזיה 1960 הבדרן The Entertainer ג'ין רייס מועמדות – פרס באפט"א לשחקנית המבטיחה בתפקיד ראשי 1963 הדוד וניה Uncle Vanya סוניה 1969 הלילה השנים עשר ITV Saturday Night Theatre: Twelfth Night ויולה 1970 ITV Playhouse ליזה בפרק "The Plastic People" שלוש אחיות Three Sisters מאשה דרמה טלוויזיונית 1973 הסוחר מוונציה The Merchant of Venice פורציה 1977 אקווס Equus דורה סטרנג מועמדות – פרס באפט"א לשחקנית המשנה הטובה ביותר 1978 דפנה לורולה Daphne Laureola ליידי פיטס דרמה טלוויזיונית Saturday, Sunday, Monday רוזה 1980 יומנה של אנה פרנק The Diary of Anne Frank גברת פרנק 1982 ברימסטון וטריקל Brimstone & Treacle נורמה בייטס All for Love אדית בפרק "A Dedicated Man" Britannia Hospital פיליס גרימשו 1983 ואגנר Wagner גברת טיילור פרק אחד 1985 המהפכה Revolution גברת מקונוהיי 1986 חשיבותה של רצינות The Importance of Being Earnest 1987 Theatre Night מג באולס בפרק "The Birthday Party" 1988 טובעים במספרים Drowning by Numbers סיסי קולפיטס 1 נלי, מרגו וריטה The Dressmaker נלי 1989 And a Nightingale Sang סרט טלוויזיה 1990 אבלון Avalon אווה קריצ'ינסקי מועמדות – פרס חוג מבקרי הקולנוע של ניו יורק לשחקנית המשנה אני מת עליך I Love You to Death נדג'ה סופי Sophie סופי סרט טלוויזיה 1991 בית ברנרדה אלבה The House of Bernarda Alba לה פונסיה 1992 סטלין Stalin אולגה סרט טלוויזיהפרס גלובוס הזהב לשחקנית המשנה בטלוויזיה הנהג של מיס דייזי Driving Miss Daisy דייזי ורת'ן סרט טלוויזיה אפריל הקסום Enchanted April גברת פישר פרס גלובוס הזהב לשחקנית המשנה בסרט קולנועמועמדות לפרס אוסקר לשחקנית המשנה הטובה ביותר 1993 דניס - דני שובבני Dennis the Menace גברת מרתה וילסון אחרון גיבורי הפעולה Last Action Hero מורה Screen Two גברת מונרו בפרק "The Clothes in the Wardrobe" 1994 שובו של הבן The Return of the Native גברת יאוברייט סרט טלוויזיה A Pin for the Butterfly סבתא מקום לאנני A Place for Annie דורותי סרט טלוויזיה On Promised Land גברת אפלטרי גבעת הסודות Widows' Peak' גברת דויל-קוניהן 1995 אות קלון The Scarlet Letter הרייט היבונס אהבתו של פירומן A Pyromaniac's Love Story גברת לינצר Hotel Sorrento מארג' מוריסי 1996 101 כלבים וגנבים 101 Dalmatians נאני אהבותיו של פיקאסו Surviving Picasso סבתו של פרסואה הגבר הלא נכון Mr. Wrong גברת קרופורד ג'יין אייר Jane Eyre גברת פיירפקס 1997 רגשי אשמה The Assistant גברת אידה בובר 1998–1999 Encore! Encore! מארי פינוני 12 פרקים 1998 Aldrich Ames: Traitor Within ג'יני ורטפוי סרט טלוויזיה This Could Be the Last Time רוזמרי תרקוד איתי Dance with Me בי ג'ונסון מועמדות לפרס סטלייט לשחקנית המשנה בסרט קולנוע 1999 גן החצות של טום Tom's Midnight Garden גברת ברתולומאו תה עם מוסוליני Tea with Mussolini מרי וולאס 2000 פרנקי והייזל Frankie & Hazel פיבי הרקנס סרט טלוויזיה דינוזאור Dinosaur ביילין דיבוב 2001 Bailey's Mistake הדודה אנג'י סרט טלוויזיה Back to the Secret Garden מרתה סוארביסרט טלוויזיה של CBS סקרוג' ומארלי Scrooge and Marley קריינות סרט טלוויזיה 2002 גלובל הרסי Global Heresy ליידי פוקסלי Callas Forever שרה קלר 2003 מפרקים את הבית Bringing Down the House וירג'יניה ארנס אני דויד I am David סופי פרס פסטיבל הקולנוע של מונקו לשחקנית הטובה ביותר 2004 George and the Dragon Mother Superior 2005 Mrs. Palfrey at the Claremont גברת פלפרי על פי ספר של אליזבת טיילור 2006 Goose on the Loose ביאטרי פיירפילד ג'ורג' הסקרן Curious George מיז פלאשבוטום 2008 עלילות ספיידרוויק The Spiderwick Chronicles לוסינדה ספיידרוויק 2009 Knife Edge מרג'ורי

קישורים חיצוניים

 האשה האחרת: מיס ג'ואן פלורייט על נישואיה ללורנס אוליבייה 



קטגוריה:זוכי פרס טוני: שחקניות
קטגוריה:גבירות מפקדות במסדר האימפריה הבריטית
קטגוריה:שחקניות קולנוע וטלוויזיה אנגליות
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס גלובוס הזהב: טלוויזיה: שחקנית משנה
קטגוריה:זוכי פרס גלובוס הזהב: טלוויזיה: שחקן משנה
קטגוריה:בריטיות שנולדו ב-1929
קטגוריה:אנגלים שנולדו ב-1929
קטגוריה:בריטיות שנפטרו ב-2025
קטגוריה:אנגלים שנפטרו ב-2025